CELEX: 32018D1206(01)
Language: sk
Date: 2018-11-30 00:00:00
Title: Vykonávacie rozhodnutie Komisie z 30. novembra 2018 o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie [Tierra de León (CHOP)]

6.12.2018   
               
               
                  SK
               
               
                  Úradný vestník Európskej únie
               
               
                  C 439/4
               
            
         VYKONÁVACIE ROZHODNUTIE KOMISIE
         z 30. novembra 2018
         o uverejnení žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013 v Úradnom vestníku Európskej únie [Tierra de León (CHOP)]
         (2018/C 439/04)
         EURÓPSKA KOMISIA
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
         keďže:
         
                     (1)
                  
                  
                     Španielsko v súlade s článkom 105 nariadenia (EÚ) č. 1308/2013 zaslalo žiadosť o zmenu špecifikácie výrobku s názvom „Tierra de León“. Ide o zmenu názvu „Tierra de León“ na „León“.
                  
               
                     (2)
                  
                  
                     Komisia uvedenú žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 nariadenia (EÚ) č. 1308/2013 sú splnené.
                  
               
                     (3)
                  
                  
                     S cieľom umožniť predkladanie námietok v zmysle článku 98 nariadenia (EÚ) č. 1308/2013 by sa žiadosť o zmenu špecifikácie výrobku s názvom „Tierra de León“ mala uverejniť v Úradnom vestníku Európskej únie,
                  
               ROZHODLA TAKTO:
         
            Jediný článok
            Žiadosť o zmenu špecifikácie výrobku s názvom „Tierra de León“ (CHOP) v súlade s článkom 105 nariadenia (EÚ) č. 1308/2013 je uvedená v prílohe k tomuto rozhodnutiu
            V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti zmene špecifikácie uvedenej v prvom odseku tohto článku.
         
         
            V Bruseli 30. novembra 2018
            
               
                  Za Komisiu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
      
      
         
            PRÍLOHA
            
               „TIERRA DE LEÓN“
            
            
               PDO-ES-A0882-AM02
            
            
               Dátum podania žiadosti: 13. 3. 2017
            
            ŽIADOSŤ O ZMENU ŠPECIFIKÁCIE VÝROBKU
            1.   Pravidlá vzťahujúce sa na zmenu
            
            Článok 105 nariadenia (EÚ) č. 1308/2013 – podstatná zmena
            2.   Opis a dôvody zmeny
            
            
               Zmena názvu CHOP
            
            Názov CHOP sa má zmeniť z „Tierra de León“ na „León“, čo má vplyv na špecifikáciu aj jednotný dokument vo všetkých výskytoch názvu v oboch textoch.
            Aktuálna vyhrotená konkurencia na trhu s vínom spolu s možným fonetickým i písomným zamieňaním si názvov nášho označenia pôvodu „Tierra de León“ s CHZO Vino de la Tierra de „Castilla y León“, ktoré v súlade s aktuálnymi predpismi možno na etikete označiť ako „Vino de la Tierra de Castilla y León“ nám komplikujú situáciu, keď spotrebiteľom vysvetľujeme rozdiel medzi vínami oboch typov, a to napriek tomu, že pri výrobe našich vín používame autochtónne odrody viniča, ako sú Prieto Picudo a Albarín blanco. Riziko zámeny názvov existuje aj napriek tomu, že klimatické a pôdne podmienky, ako aj pestovateľské postupy sú presne vymedzené a naši výrobcovia ich na našom území dodržiavajú už stáročia.
            Názov „León“, ktorý sa má používať ako označenie pôvodu, je úplne výstižný a dokonale sa vzťahuje na chránenú oblasť výroby, je v súlade s hranicami všetkých obcí a podokresov oblasti a umožňuje zachovať existujúce spojenie medzi chráneným výrobkom a veľmi osobitnými podmienkami, ktoré ho historicky vymedzili.
            JEDNOTNÝ DOKUMENT
            1.   Registrovaný názov
            
            León
            2.   Druh zemepisného označenia
            
            CHOP – chránené označenie pôvodu
            3.   Kategórie vinohradníckych/vinárskych výrobkov
            
            
                     
                        1.
                     
                     
                        Víno
                     
                  4.   Opis vína (vín)
            
            
               VÍNO – biele vína
            
            Biele vína vyrábané z odrôd Albarín Blanco, Verdejo a Godello majú vynikajúcu chuť, vyváženú arómu, sú čerstvé a zároveň komplexné.
            Celkový obsah alkoholu: 10,5 % obj.
            Všeobecné analytické parametre
            
                        Minimálny skutočný obsah alkoholu (v obj. %):
                     
                     
                        10,5 
                     
                  
                        Minimálna celková kyslosť:
                     
                     
                        4,5  v gramoch na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                        11,67 
                     
                  
                        Maximálny celkový obsah oxidu siričitého (v miligramoch na liter):
                     
                     
                        160
                     
                  
               VÍNO – ružové vína
            
            Ružové vína z odrody Prieto Picudo sú veľmi aromatické, čerstvé (vysoká prirodzená kyslosť), v ústach sú výrazne telnaté a štruktúrované (vyváženosť alkoholu a kyslosti).
            Celkový obsah alkoholu: 11 % obj.
            Všeobecné analytické parametre
            
                        Minimálny skutočný obsah alkoholu (v obj. %):
                     
                     
                        11
                     
                  
                        Minimálna celková kyslosť:
                     
                     
                        4,5  v gramoch na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                        11,67 
                     
                  
                        Maximálny celkový obsah oxidu siričitého (v miligramoch na liter):
                     
                     
                        160
                     
                  
               VÍNO – červené vína
            
            Červené: výrazne intenzívna farba, aromatické (červené a čierne ovocie), mäsité a telnaté, mierne trpké a dlhé.
            Celkový minimálny obsah alkoholu: 11,5 % obj.
            Všeobecné analytické parametre
            
                        Minimálny skutočný obsah alkoholu (v obj. %):
                     
                     
                        11,5 
                     
                  
                        Minimálna celková kyslosť:
                     
                     
                        4,3  v gramoch na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                        11,67 
                     
                  
                        Maximálny celkový obsah oxidu siričitého (v miligramoch na liter):
                     
                     
                        150
                     
                  
               VÍNO – Vyzreté červené vína
            
            Vyzreté červené vína si zachovávajú charakteristické vlastnosti odrody viniča (P Picudo), sú ale komplexnejšie, menej trpké; sú vyvážené, trieslové a majú dlhý koniec.
            Celkový minimálny obsah alkoholu: 12 % obj.
            Všeobecné analytické parametre
            
                        Minimálny skutočný obsah alkoholu (v obj. %):
                     
                     
                        12
                     
                  
                        Minimálna celková kyslosť:
                     
                     
                        4,3  v gramoch na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                        11,67 
                     
                  
                        Maximálny celkový obsah oxidu siričitého (v miligramoch na liter):
                     
                     
                        150
                     
                  5.   Enologické postupy
            
            a)   
                  Základné enologické postupy
               
            
            
               Osobitný enologický postup
            
            
                        —
                     
                     
                        Pravdepodobný minimálny obsah alkoholu viniča: 11,5 % (červený), 10,5 % (biely).
                     
                  
                        —
                     
                     
                        Maximálna výlisnosť: 74 l na 100 kg hrozna.
                     
                  
                        —
                     
                     
                        V prípade vín, ktoré sa označia ako „CRIANZA“, „RESERVA“ alebo „GRAN RESERVA“, sa musia používať dubové sudy s maximálnym objemom 330 l a maximálnym vekom 10 rokov.
                     
                  
               Obmedzenie týkajúce sa vinifikácie
            
            
                        —
                     
                     
                        Minimálne 50 % bieleho hrozna na výrobu bielych vín musia tvoriť odrody Verdejo, Albarín blanco a Godello.
                     
                  
                        —
                     
                     
                        Minimálne 60 % hrozna na výrobu ružových vín musia tvoriť odrody Prieto Picudo a/alebo Mencia, zvyšných 40 % tvoria povolené odrody (biele a/alebo červené).
                     
                  
                        —
                     
                     
                        Minimálne 60 % červeného hrozna na výrobu červených vín musia tvoriť odrody Prieto Picudo a/alebo Mencía.
                     
                  
               Pestovateľský postup
            
            Hustota výsadby musí byť 1 100 až 4 000 podpníkov na hektár.
            b)   
                  Maximálne výnosy
               
            
            
               Biele odrody pestované na vedení typu gobelet
            
            7 000 kilogramov hrozna na hektár
            
               Biele odrody pestované na vedení typu gobelet
            
            51,80 hektolitrov na hektár
            
               Biele odrody pestované na špalieri
            
            10 000 kilogramov hrozna na hektár
            
               Biele odrody pestované na špalieri
            
            74 hektolitrov na hektár
            
               Červené odrody pestované na vedení typu gobelet
            
            6 000 kilogramov hrozna na hektár
            
               Červené odrody pestované na vedení typu gobelet
            
            44,44 hektolitrov na hektár
            
               Červené odrody pestované na špalieri
            
            8 000 kilogramov hrozna na hektár
            
               Červené odrody pestované na špalieri
            
            59,20 hektolitrov na hektár
            6.   Vymedzená oblasť
            
            Zemepisná oblasť, kde sa vína s CHOP „LEÓN“ vyrábajú, sa nachádza na juhu provincie León a zahŕňa aj časť provincie Valladolid. Hraničí s provinciami Zamora a Palencia, jej plocha je 3 317 km2. Zahŕňa tieto obce:
            —   Provincia León:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel a Zotes del Páramo.
            —   Provincia Valladolid:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva a Villalba de la Loma.
            Dozrievanie vína „LEÓN“ CHOP sa odohráva v tej iste oblasti ako výroba.
            7.   Hlavné muštové odrody
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   Opis súvislostí
            
            
               VÍNO
            
            Kontinentálne podnebie s drsnými a dlhými zimnými obdobiami, krátke letá, počas ktorých sa striedajú veľmi horúce a suché dni so studenými dňami, s úhrnom zrážok približne 500 mm a vysokým počtom slnečných hodín, vysoká priemerná nadmorská výška, pôda chudobná na organickú hmotu a osobitná škála odrôd viniča, najmä odroda Prieto Picudo, umožňujú vinohradníkom vyrábať intenzívne aromatické víno s veľmi vyváženou kyslosťou a dlhým koncom.
            9.   Ďalšie základné podmienky
            
            
               Právny rámec:
            
            vnútroštátne právne predpisy
            
               Druh ďalšej podmienky:
            
            balenie vo vymedzenej oblasti
            
               Opis podmienky:
            
            Keďže plnenie vín s CHOP „León“ do fliaš je jedným z kritických bodov, pokiaľ ide o zachovanie vlastností získaných počas výrobného procesu a procesu vyzrievania, musia ho uskutočňovať výlučne majitelia vinárskych podnikov vo svojich plničkách fliaš, ktoré sa nachádzajú vo vymedzenej chránenej oblasti.
            
               Právny rámec:
            
            vnútroštátne právne predpisy
            
               Druh ďalšej podmienky:
            
            ďalšie ustanovenia týkajúce sa označovania
            
               Opis podmienky:
            
            Na etikete sa môže uvádzať tradičný pojem „OZNAČENIE PÔVODU“, namiesto pojmu „CHRÁNENÉ OZNAČENIE PÔVODU“.
            Na etikete sa povinne musí uvádzať ročník vína, a to aj pri nevyzretých vínach.
            V prípade červených vín sa na etikete môžu uvádzať tieto tradičné pojmy: „CRIANZA“, „RESERVA“ a „GRAN RESERVA“, za predpokladu že sú splnené podmienky stanovené v platných právnych predpisoch.
            10.   Odkaz na špecifikáciu výrobku
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html